

**Б Ъ Л Г А Р С К А А К А Д Е М И Я Н А Н А У К И Т Е**

*1040 София, ул. “15 ноември” № 1 (+359 2 979 5 203)* [*http://www.bas.bg*](http://www.bas.bg)

**БЪЛГАРСКА АКАДЕМИЯ НА НАУКИТЕ**

**ОБЯВЯВА СВОБОДНА ПОЗИЦИЯ ЗА**

**ЕКСПЕРТ ИНТЕЛЕКТУАЛНА СОБСТВЕНОСТ**

**Основни функции и отговорности на експерта:**

* Подпомага изграждането на експертиза за защита на интелектуална собственост, възникнала в резултата от НИРД на институтите на БАН;
* Координира дейностите по закрила на обектите на интелектуална собственост на резултатите от научноизследователската дейност;
* Познава и спазва Правилника за закрила и управление на обектите на интелектуална собственост в Българската академия на науките;
* Подпомага идентифицирането на резултатите от научните изследвания с иновационен потенциал и висока практическа стойност;
* Съдейства за придобиването на права на интелектуална собственост върху резултатите от НИРД, имащи висока практическа стойност, например издаването на патенти и/или регистрацията на полезни модели за тях, регистрацията на търговски марки и промишлени дизайни;
* Да поддържа и своевременно да актуализира регистър с обектите на интелектуална собственост в БАН, вкл. да съхранява информация и документация за обектите на интелектуална собственост по проект „Повишаване на иновационния капацитет на Българската академия на науките (БАН) в сферата на зелените и цифровите технологии“, финансиран по Инструмента за възстановяване и устойчивост.
* Води кореспонеденция със съответните държавни, европейски и/или международни оранизации по повод и във връзка със закрилата на обектите на интелектуална собственост
* Да оказва съдействие при изготвяне на договори за съвместно заявяване на обекти на интелектуална собственост от партньорски организации;
* Да участва в обучения и семинари по интелектуална собственост в качеството си на лектор и участник;

**Изисквания към кандидатите:**

* Образование/ квалификация: висше образование, магистър в областта на правните или стопански науки, специалност Интелектуална собственост
* Професионален опит: минимум 7 год. по специалността
* Специфичен опит в областта на управление и закрила на обектите на интелектуална собственост: минимум 5 год;

**Други условия:**

* Сключване на временен трудов договор на пълно работно време за срок до 44 месеца;
* Часова ставка – в зависимост от специфичния опит, мин. 18.00 лв/ч

Позицията се финансира от проект „Повишаване на иновационния капацитет на Българската академия на науките (БАН) в сферата на зелените и цифровите технологии“ в рамките на Национален план за възстанвяване и устойчивост.

**Необходими документи за кандидатстване:**

1. Заявление (свободен текст с посочени данни за контакт)
2. Автобиография (CV европейски формат);
3. Диплома за завършено висше образование;
4. Други дипломи, свидетелства и удостоверения за придобита квалификация/опит по преценка на кандидата.

Забележка: При подаването на документите се предоставят копия на дипломите и другите документи за придобита квалификация/опит, подписани от кандидата „Вярно с оригинала“. Оригиналите се представят при класиране и покана за назначаване.

Документи се приемат от 17.10.2022 г. до 11.11.2022 г. в деловодството на Българска академия на науките на адрес: в гр. София, 1040, ул. „15 ноември“ №1 или на следната електронна поща: pvu\_ban@cu.bas.bg

**Етапи на конкурса:**

1. Разглеждане на документите на кандидатите и допускане до събеседване на тези, които отговарят на изискванията и публикуване на списък на допуснатите кандидати на страницата на БАН-А на адрес: [www.bas.bg](http://www.bas.bg) (рубрика Дейности/ Проекти на БАН по Националния план за възстановяване и устойчивост)
2. Събеседване с допуснатите кандидати.
3. Публикуване на списък със класираните експерти на страницата на БАН на адрес: [www.bas.bg](http://www.bas.bg) (рубрика Дейности/Проекти на БАН по Националния план за възстановяване и устойчивост)

За допълнителна информация:

лице за контакти: Катя Александрова, началник отдел АОЧР

e-mail: k.aleksandrova@cu.bas.bg

тел: 02 979 5356